Sumpeik vokser på våt, leirete jord. Voksestedene blir som regel oversvømt om vinteren, men den tåler ikke hyppige oversvømmelser i vekstsesongen. Arten danner blandede skoger med ambratre. Andre tresorter i disse skogene er rødlønn, kvitalm, sumptre, pileik, borreeik, og andre eikearter, grønnask og skihickory. Den kan også danne skog sammen med sølvlønn, svartask, amerikaplatan og virginiapoppel.